Annelis von Ribbentrop

Anna Elisabeth («Annelis») von Ribbentrop (også «Anneliese»)  (født 12. januar 1896 i Mainz, død 5. oktober 1973 i Wuppertal) var en tysk forfatter og hustru til - og enke etter - Tysklands utenriksminister Joachim von Ribbentrop. Paret fikk fem barn. Sønnen Rudolf von Ribbentrop (1921-2019) tjenestegjorde i Waffen-SS' panserstyrker blant annet på østfronten. Rudolf ga i 2008 ut boken Mein Vater Joachim von Ribbentrop. Da sønnen Rudolf døde i 2019 levde fortsatt to av Ribbentrops barn.

Liv og virke
Annelies ble født som datter av Otto Henkell, produsent av musserende vin (sekt) i firmaet Henkell & Co. Sektkellerei. Hun giftet seg i 1920 med Joachim Ribbentrop. Ribbentrop gjorde karriere og paret kunne som følge av Annelis' formue holde et stort hus i Berlin. Da Joachim senere ble adoptert av en slektning av arvelig adelsslekt, kunne familien også bruke adelspredikatet «von» foran familienavnet Ribbentrop.

Annelies von Ribbentrop mottok blant annet Huttenmedaljen utdelt av organisasjonen Gesellschaft für freie Publizistik (GFP) for tysk (völkisch) litteratur. GFP ble I 1960 grunnlagt av den tidligere rikspressesjef i NSDAP Helmut Sündermann.

Skrifter i utvalg
 Utg.: Zwischen London und Moskau. Erinnerungen und letzte Aufzeichnungen. Druffel, Leoni am Starnberger See 1953.
 Verschwörung gegen den Frieden. Studien zur Vorgeschichte des Zweiten Weltkrieges. Druffel, Leoni am Starnberger See 1962.
 Deutsch-englische Geheimverbindungen. Britische Dokumente der Jahre 1938 und 1939 im Lichte der Kriegsschuldfrage (= Veröffentlichungen des Institutes für Deutsche Nachkriegsgeschichte, Band 4). Verlag der Deutschen Hochschullehrer-Zeitung, Tübingen 1967.
 Die Kriegsschuld des Widerstandes. Aus britischen Geheimdokumenten 1938/39 (= Deutsche Argumente, 2). 2. Auflage, Druffel, Leoni am Starnberger See 1975, ISBN 3-8061-0660-6.

Referanser 

Personer fra Mainz
Personer tilknyttet det tredje rike
Tyske forfattere
Tyskere fra andre verdenskrig